బి.శ్రీరాములు

బీ.రాములు కర్ణాటక రాష్ట్రానికి చెందిన రాజకీయ నాయకుడు. ఆయన ముఖ్యమంత్రి బసవరాజు బొమ్మై మంత్రివర్గంలో రవాణా మరియు గిరిజన సంక్షేమ శాఖ మంత్రిగా పని చేశాడు.

జననం  
బీ.రాములు 1971, ఆగష్టు  8వ తేదీన,ballari zilla లోని జోళదరాశి గ్రామంలో జన్మించాడు. బీ.తిమ్మప్ప, హొన్నూరమ్మల ఎనిమిది మంది సంతానంలో శ్రీ రాములు ఏడో కుమారుడు.

రాజకీయ ప్రస్థానం
శ్రీరాములు తొలిసారి బళ్లారి నగరసభ ఎన్నికల్లో పోటీ చేసి 34వ వార్డులో విజయం సాధించాడు. ఆయన 1999లో బళ్లారి అసెంబ్లీ నియోజకవర్గం నుండి బిజెపి నుండి పోటీ చేసి ఓటమి పాలయ్యాడు.  శ్రీరాములు 2005లో జరిగిన అసెంబ్లీ ఎన్నికల్లో బళ్లారి సామాన్య నియోజకవర్గం నుంచి బీజేపీ తరఫున పోటీచేసి తొలిసారిగా ఎమ్మెల్యేగా ఎన్నికై అసెంబ్లీలోకి అడుగు పెట్టాడు. ఆయన బీజేపీ-జేడీఎస్‌ సంకీర్ణ ప్రభుత్వంలో పర్యాటకశాఖ మంత్రిగా, 2008లో ముఖ్యమంత్రి బిఎస్.యడియూరప్ప మంత్రిమండలిలో ఆరోగ్య మంత్రిగా విధులు నిర్వహించాడు. ఆయన పై అవినీతి ఆరోపణలు రావడంతో మంత్రి పదవికి & బిజెపికి రాజీనామా చేసి 2011లో జరిగిన ఉప ఎన్నికలో స్వతంత్ర అభ్యర్థిగా 46,760 ఓట్ల మెజారిటీతో గెలిచాడు. 

ఆయన 2011లో బధవారా శ్రామికర రైతారా కాంగ్రెస్ స్థాపించి 2013లో ఎన్నికల్లో పోటీ చేశాడు.  శ్రీరాములు 2014లో భారతీయ జనతా పార్టీలో చేరి బీజేపీ నుంచి బళ్లారి నియోజకవర్గం ఎంపీగా గెలిచాడు. 2018లో అసెంబ్లీ ఎన్నికల్లో పోటీ చేసే ఉద్దేశంతో ఎంపీ స్థానానికి రాజీనామా చేసి 2018లో జరిగిన అసెంబ్లీ ఎన్నికల్లో  మొళకాల్మూరు, బాదామిల నియోజకవర్గాల నుండి  పోటీ చేసి  మోళకాల్మూరు నుండి ఎమ్మెల్యేగా ఎన్నికై యడియూరప్ప మంత్రిమండలిలో ఆరోగ్య & సాంఘిక సంక్షేమ శాఖ మంత్రిగా పని చేశాడు.ఆయన 2021లో బ‌స‌వ‌రాజు బొమ్మై మంత్రిమండలిలో రవాణా మరియు గిరిజన సంక్షేమ శాఖ మంత్రిగా పని చేశాడు. ఆయన 2023లో జరిగిన ఎన్నికల్లో బీజేపీ అభ్యర్థిగా పోటీ చేసి కాంగ్రెస్ అభ్యర్థి  చేతిలో ఓడిపోయాడు.

మూలాలు

బయటి లింకులు
B. Sriramulu - Health and Family Welfare Department excluding Medical Education  at the Karnataka Legislative Assembly

రాజకీయ నాయకులు
కర్ణాటక రాజకీయ నాయకులు
1971 జననాలు